Тэадор Жыхлінскі

Тэадор Жыхлі́нскі (; , Гжыміслаў каля Сьрэма, Польшча — , Познань) — польскі гісторык, генеалог і публіцыст.

 Біяграфія 
Паходзіў са шляхецкай сям’і. Служыў паручнікам артылерыі ў прускай арміі. Пазней перасяліўся ва Уроцлаў, дзе ў 1863 годзе ўдзельнічаў у канспірацыйным руху, а пасля жыў у Познані.

У 1864—1876 гадах быў рэдактарам газет «Dziennik Poznański» («Пазнанскі дзённік») і «Kurier Poznański» («Пазнанскі кур’ер»).

 Навуковая дзейнасць 
Аўтар шматлікіх гістарычна-генеалагічных даследаванняў. Асноўная праца — шматтомная «Залатая кніга польскай шляхты» («Złota księga szlachty polskiej», т. 1—31, Познань, 1879—1908), якая змяшчае 521 гістарычна-генеалагічны нарыс шляхецкіх родаў Рэчы Паспалітай.

Нарысы пра роды Вялікага Княства Літоўскага (у тым ліку Агінскіх, Белазораў, Бжастоўскіх, Вайніловічаў, Валадкевічаў, Касакоўскіх, Нарушэвічаў, Пацаў, Плятэраў, Ромераў, Сангушкаў, Сяляваў, Тышкевічаў, Хадкевічаў, Храпавіцкіх і іншых) вылучаюцца высокім узроўнем апрацоўкі і дакладнасцю. Шмат матэрыялаў пра шляхту ВКЛ Жыхлінскаму даслаў Станіслаў Казімір Касакоўскі.

 Творы 
 Żywot Tadeusza Kościuszki. — Poznań, 1876.
 Kronika żałobna rodzin wielkopolskich od 1863—1876 r. — Poznań, 1877.
 Złota księga szlachty polskiej. — T. 1-31. — Poznań, 1879—1908.

 Крыніцы 

 Літаратура 


Катэгорыя:Гісторыкі Польшчы
Катэгорыя:Генеалогі Польшчы
Катэгорыя:Публіцысты Польшчы
Катэгорыя:Нарадзіліся ў 1836 годзе
Катэгорыя:Памерлі ў 1909 годзе
Катэгорыя:Рэдактары Польшчы